Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7265

(2) A Spanyol Királyság a Portugáliából származó és a közös vámtarifa 25–99 árucsoportjába tartozó termékekre – a 2783/75/EGK, a 3033/80/EGK és a 3035/80/EGK rendelet hatálya alá tartozó termékek kivételével – a jelenlegi Közösség által Portugáliával szemben alkalmazott elbánással azonos elbánást alkalmaz, különösen az EGK-Szerződés hatálya alá tartozó és Portugáliában e szerződés 9. és 10. cikkének feltételeit teljesítő, valamint az ESZAK-Szerződés hatálya alá tartozó és Portugáliában e szerződés szerint szabad forgalomban lévő árukra vonatkozó vámok és azokkal azonos hatású díjak, valamint a behozatalra és kivitelre vonatkozó mennyiségi korlátozások és azokkal azonos hatású intézkedések eltörlése tekintetében. A Portugál Köztársaság a Spanyolországból származó és a közös vámtarifa 25–99 árucsoportjába tartozó termékekre – a 2783/75/EGK, a 3033/80/EGK és 3035/80/EGK rendelet hatálya alá tartozók kivételével – a jelenlegi Közösséggel szemben alkalmazott elbánással azonos elbánást alkalmaz.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes